ᱩᱵ

ᱩᱵ ᱫᱚ ᱛᱚᱣᱟ ᱧᱩ ᱡᱤᱵᱽ ᱡᱤᱭᱟᱹᱞᱤ ᱠᱳᱣᱟᱜ ᱦᱚᱲᱢᱚ ᱨᱮᱜᱮ ᱦᱩᱭᱩᱜᱼᱟ᱾ ᱦᱚᱲᱢᱚ ᱪᱮᱛᱟᱱ ᱦᱟᱨᱛᱟ ᱪᱮᱛᱟᱱ ᱱᱟᱱᱦᱟ ᱥᱩᱛᱟᱹᱢ ᱞᱮᱠᱟ ᱦᱮᱸᱫᱮᱜᱮ ᱡᱟᱸᱦᱟᱸ ᱢᱮᱱᱟᱜᱼᱟ ᱚᱱᱟᱜᱮ ᱩᱵ ᱠᱟᱱᱟ᱾ 

 ᱯᱷᱟᱭᱞᱟᱣ ᱠᱟᱛᱷᱟ 
ᱛᱚᱣᱟ ᱧᱩᱧᱩ ᱡᱤᱵᱽ ᱠᱚ ᱞᱟᱹᱜᱤᱛ ᱩᱵ ᱫᱚ ᱢᱤᱫᱴᱮᱱ ᱪᱤᱱᱦᱟᱹ ᱠᱟᱱᱟ᱾ ᱠᱮᱨᱟᱴᱤᱱ ᱧᱩᱛᱩᱢᱟᱱ ᱢᱤᱫᱴᱮᱱ ᱡᱤᱱᱤᱥ ᱜᱮ ᱩᱵ ᱨᱮᱱᱟᱜ ᱢᱩᱬᱩᱛ ᱩᱯᱟᱫᱟᱱ ᱠᱟᱱᱟ᱾ ᱢᱟᱹᱱᱢᱤ ᱵᱟᱫᱽ ᱠᱟᱛᱮ ᱛᱚᱣᱟ ᱧᱩᱧᱩ ᱠᱚ ᱮᱴᱟᱜ ᱡᱤᱵᱽ ᱠᱳᱣᱟᱜ ᱦᱚᱲᱢᱚ ᱨᱮ ᱡᱟᱸᱦᱟᱸ ᱩᱵ ᱛᱟᱸᱦᱮᱸᱱᱟ ᱚᱱᱟ ᱫᱚ ᱞᱳᱢ ᱠᱳ ᱢᱮᱛᱟᱜᱼᱟ᱾ ᱵᱷᱤᱰᱤ ᱥᱮ ᱢᱮᱨᱚᱢ ᱟᱜ ᱦᱚᱲᱢᱚ ᱨᱮ ᱡᱟᱸᱦᱟᱸ ᱩᱵ ᱚᱱᱟ ᱫᱚ ᱩᱞ ᱠᱚ ᱢᱮᱛᱟᱜᱼᱟ᱾ 

ᱛᱚᱣᱟ ᱵᱟᱹᱠᱩ ᱧᱩᱭᱟ ᱚᱝᱠᱟᱱ ᱡᱤᱵᱽ ᱟᱜ ᱦᱚᱸ ᱩᱵ ᱞᱮᱠᱟ ᱢᱮᱱᱟᱜ ᱨᱮᱦᱚᱸ ᱥᱟᱬᱮᱥ ᱞᱮᱠᱟᱛᱮ ᱚᱱᱟᱫᱚ ᱩᱵ ᱫᱚ ᱵᱟᱝ ᱠᱟᱱᱟ᱾ ᱛᱚᱵᱮ ᱛᱚᱣᱟ ᱧᱩᱧᱩ ᱠᱚ ᱵᱷᱤᱛᱨᱤ ᱨᱮᱦᱚᱸ ᱠᱤᱪᱷᱩᱜᱟᱱ ᱥᱮᱛᱟ, ᱯᱩᱥᱤ ᱟᱨ ᱜᱩᱰᱩ ᱟᱜ ᱦᱚᱲᱢᱚ ᱨᱮ ᱩᱵ ᱵᱟᱹᱱᱩᱜᱼᱟ᱾

 ᱩᱵ ᱧᱩᱨᱦᱟᱹᱜ ᱨᱮᱱᱟᱜ ᱥᱚᱢᱟᱫᱷᱟᱱ 
ᱢᱟᱹᱱᱢᱤ ᱵᱷᱤᱛᱨᱤ ᱨᱮ ᱠᱚᱲᱟ ᱟᱨ ᱠᱩᱲᱤ ᱦᱚᱲᱟᱜ ᱩᱵ ᱵᱷᱤᱛᱨᱤᱨᱮ ᱠᱤᱪᱷᱩ ᱵᱷᱮᱜᱟᱨ ᱢᱮᱱᱟᱜᱼᱟ᱾ ᱩᱝᱠᱩ ᱟᱜ ᱩᱵ ᱥᱟᱡᱟᱣ ᱥᱟᱯᱲᱟᱣ ᱨᱮᱦᱚᱸ ᱵᱷᱮᱜᱟᱨ ᱢᱮᱱᱟᱜᱼᱟ᱾ ᱩᱵ ᱫᱚ ᱢᱟᱹᱱᱢᱤ ᱠᱳᱣᱟᱜ ᱢᱤᱫᱴᱮᱱ ᱱᱟᱯᱟᱭ ᱧᱮᱞᱚᱜ ᱥᱟᱯᱟᱵ ᱞᱮᱠᱟ᱾ 

ᱟᱫᱚ ᱢᱟᱹᱱᱢᱤ ᱠᱳᱣᱟᱜ ᱩᱵ ᱦᱚᱸ ᱟᱭᱢᱟ ᱞᱮᱠᱟᱱ ᱠᱟᱨᱚᱱᱛᱮ ᱧᱩᱨᱦᱟᱹᱜ ᱜᱮᱭᱟ᱾ ᱩᱵ ᱨᱮᱱᱟᱜ ᱡᱟᱸᱦᱟᱸ ᱯᱩᱥᱴᱤ ᱠᱚ ᱛᱟᱸᱦᱮᱸᱱ ᱡᱟᱹᱨᱩᱲᱟ ᱚᱱᱟᱠᱩ ᱨᱮᱱᱟᱜ ᱜᱷᱟᱹᱴᱛᱤ ᱦᱩᱭ ᱞᱮᱱ ᱠᱷᱟᱱ ᱩᱵ ᱧᱩᱨᱦᱟᱹᱜ ᱜᱮᱭᱟ᱾ ᱚᱱᱟᱴᱮ ᱢᱮᱫᱦᱟ ᱞᱮᱠᱟ ᱩᱵ ᱨᱮᱱᱟᱜ ᱦᱚᱸ ᱡᱚᱛᱚᱱ ᱡᱟᱹᱨᱩᱲᱟ᱾ ᱱᱤᱭᱚᱢᱤᱛᱚ ᱩᱵ ᱨᱮᱱᱟᱜ ᱡᱚᱛᱚᱱᱜᱮ ᱩᱵ ᱧᱩᱨᱦᱟᱹᱜ ᱨᱮᱱᱟᱜ ᱞᱟᱹᱴᱩ ᱥᱚᱢᱟᱫᱷᱟᱱ ᱠᱟᱱᱟ᱾

 ᱵᱟᱨᱦᱮ ᱡᱚᱱᱚᱲ 
How to measure the diameter of your own hair using a laser pointer
Instant insight outlining the chemistry of hair from the Royal Society of Chemistry

ᱥᱟᱹᱠᱷᱭᱟᱹᱛ